2021 मायथाइनि मार्च दाननि गिबि सप्तायाव जागोन Assam Higher Secondary 2nd yr Arts, Science and Commerce नि आनजाद आ जागोन।  आनजादखौ मोजाङै खुंनो थाखाय सेक्रेतारि डाँ रमेस चन्द्र चुतिया नि दैदेननायाव गोजौ थाखो नि कमिति दानाय जाबाय।  बे बोसोराव सिलेबास खौ 30 जौखोन्दो खम खालामना होदों।  आगोलाव मोजाङै खुंनो हायि चेन्तारफोरनो बे बार आव चेन्टार होनाय जानाय नङा।
 दिनै बिटिआरनि गाहाय प्रमद बर बिथाङा ई एम(मावफुं सोद्रोमाफोर) नि बिफान खौ फोसावना होदों।
 2) रन्जित बसुमतारि बिथांनो फरेस्त दिपार्तमेन्त(हाग्रा)
3) उकिल मुसाहारि बिथांनो वातार रिसर्स दिपार्तमेन्त(दै फुंखा)
4) अरुप कुमार दे नो हेल्थ एन्द फेमिलि वेलफेयार दिपार्तमेन्त(सावस्रि)
5) दिगन्त बरुवा बिथांनो इरिगेशन दिपार्तमेन्त(दै जगान)
6) गौतम दास बिथांनो ससियेल वेलफेयार दिपार्तमेन्त(सुबुं अनसाइ)
7) घनस्याम दास बिथांनो एग्रिकालसार दिपार्तमेन्त(आबाद)
8) रनेन्द्र नार्जारि बिथांनो त्रेन्सपर्त दिपार्तमेन्त(हान्थामेला)
दिनै फुंनि 9 बाजियाव बि टि आर नि गाहाय प्रमद बर बिथाङा कक्राझारनि बडफा नोगोरनि बडलेन्द हायुङारि गौथुम नि सेक्रेटारियेत आव Web Portal On line Grievances Redressal System वेब पर्तेल बेखेवनाय हाबाफारियाव बिफानखौ रानना होयो।  बेयाव बिथाङा बिटिआर नि गासै हारि माहारि नि सुबुं फोनांजाब राहा नि थाखाय तल फ्रि नम्बर बेखेवदों।  01142213300 नम्बर आव फन खालामनो हागोन।  फुंनि 9. 30 निफ्राय बेलासि नि 5 बाजि सि फन खालामनो हागोन।  नोंथांमोना सोरखारनि होनाय सुबिदाफोरखौ मोनदों, मोनाखै बायदि बायदिनि सोमोन्दै रायलायनो हागोन।
 प्रमद बर बिथाङा कमिउनिति हेपिनेस, सोलोंथाय आरो आबादखौ गोसो होगोन होनना बुंदों।
 गारि याव फास्तेग थानो नांथारगौ नि समखौ बारायना होबाय, आगोलाव 31 दिसेम्बर 2020 आ नो जोबथा खालार होनना बुंदोंमोन, दाय बेखौ बारायनानै 2021 नि 15 फेब्रुवारि खालामना होनाय जाबाय।  हादरनि दासिमबो 22 जौखोन्दो सुबुंफोरा टोल गेत आव नोगोद रां होगासिनो दं, बेखायनो बारायना होबाय समखौ।
 दिनैनिफ्राय खुलिबाय रायजो नि गुदि फरायसालिफोरा।  10 दान सो नि उनाव खुलिबाय।  थाखो 1,2 आरो 3 निया मंगलबार, बृहस्पतिबार आरो सनिबार आव खुलिगोन आरो थाखो 4 आरो 5 नि या समबार, बुधबार आरो सुक्रबार।  फुंनि 9. 45 निफ्राय बेलासि नि 1. 45 सिम खुलिगोन फरायसालिखौ।
 दिल्लि याव थांनाय 14 बोसोर नि बयनिख्रुय गुसु सिन जादों फुङाव, 1. 1 दिग्रि सेलसियास जादों दिनै फुंनि 6 बाजि याव।  थांनाय 14 बोसोर नि खमसिन बेनो।  आगोलाव 2006 नि जानुवारि 8 आव 0. 2 दिग्रि सेलसियास मोन।  खुवा नि थाखाय 200 मितार सो जेबो नुवा।
 तेलेंगाना नि हायदाराबाद नि सादरघात आव मुगैथाव जाथाय जादों।  सासे सुबुङा गावनि 1 बोसोरनि गथ खौ 70 रोजा रां आव फानदों।  गथ नि बिमा या सादरघात पुलिस थानायाव जद हैनायनि उनाव सोराङाव फैयो।  पुलिसफोरा बृहस्पतिबारखालि गथ खौ बासायनानै बिमा नि आखायाव होयो।  पुलिसफोरा गथ नि बिफा खौ खानानै सोंगासिनो।  पुलिस अफिसार आ बुंनाय बादिब्ला गथ नि बिफाया जौ लोङो, बेखायनो रांखान्थियारि आंखालाव गोग्लैनानै बेबायदि गाज्रि खामानिखौ मावदों। 